NaiveNeuron/SloPal huggingface dataset:
Martvoň, Anton, poslanec NR SR (2015-04-16):
Ďakujem pekne. Pán poslanec Hrušovský, ste mi kolega v ústavnoprávnom výbore, viete, ja si vás vážim, ale musím dnes na vás zareagovať. Vy ste sa ma spýtali tu vo vašom vystúpení, čo sme robili tri roky, keď až teraz riešime pána Figeľa alebo ho odvolávame. No kauza Váhostavu tu nebola pred dvoma rokmi ani pred rokom. Kauza Váhostavu je tu teraz a v takom rozsahu, že sa musí riešiť až tu v parlamente. Čiže my sme toho názoru, že za vznikom kauzy Váhostav – aj skrz nevýhodné zmluvy a tie zmluvy, tak ako boli urobené, že neboli poriadne zabezpečené – je za tým pán Figeľ. Na vyvodenie politickej zodpovednosti, pán poslanec Hrušovský, netreba, aby bol porušený zákon, stačí, keď je tu kauza, a v tomto prípade my vyvodzujeme politickú zodpovednosť za kauzu Váhostav, podľa ktorej sme toho názoru, že je dôsledkom činnosti minulej pána bývalého ministra pána Figeľa. Vy ste dali do roviny pána Figeľa ako keby nejakého garanta demokracie alebo parlamentarizmu v tomto parlamente, no podľa mňa dosť zlé prirovnanie, lebo výsledkom v podstate tej garancie demokracie a parlamentarizmu vo vašej strane je to, že museli odísť pán Procházka alebo odišiel pán Procházka, lebo to bolo dobrovoľné rozhodnutie, pán Lipšic dobrovoľne odišiel, pani Žitňanská dobrovoľne odišla, ale aj pán Krajniak a plus ďalší členovia strany KDH s tým, že založili v podstate vlastné politické strany. Čiže to je asi dôkazom tej vnútornej demokracie aj v KDH, a preto ja si myslím, že pretiekol pohár trpezlivosti aj v strane SMER, a vyvodzujeme politickú zodpovednosť.
Blahová, Natália, poslankyňa NR SR (2018-03-13):
Ďakujem pekne. Vážený pán predsedajúci, za poslanecký klub SaS oznamujem, že z tejto schôdze sťahujeme všetky svoje legislatívne návrhy. Predstavitelia vládnej koalície stratili dôveru občanov, jediné, o čo má zmysel v tejto chvíli rokovať, je ústavný zákon na skrátenie volebného obdobia. V súlade s § 95 zákona o rokovacom poriadku za skupinu poslancov beriem späť návrh skupiny poslancov na prijatie uznesenia Národnej rady Slovenskej republiky k vykonaniu kontroly hospodárenia s finančnými prostriedkami v Úrade komisára pre deti Najvyšším kontrolným úradom Slovenskej republiky (tlač 860.) Ďakujem pekne.
P. Paška, predseda NR SR: (2006-08-01):
Konštatujem, že všetci zložili ústavou predpísaný sľub. Teším sa na spoluprácu a želám veľa úspechov v práci nielen v Národnej rade, ale aj vo výboroch, ale hlavne aj v komunikácii s občanmi Slovenskej republiky. Vážené pani poslankyne, páni poslanci, vyhlásim teraz 20-minútovú prestávku, aby mohli pracovníci techniky zapracovať mená do systému, a prosím poslancov, aby si vyzdvihli hlasovacie karty. (Prerušenie rokovania o 13.30 hodine.) (Pokračovanie rokovania o 13.47 hodine.)
Válek, Igor, poslanec NR SR (2023-12-08):
Ďakujem. Vážený pán predseda, v rozprave neboli podané žiadne pozmeňujúce ani doplňujúce návrhy. Pán predseda, keďže ani zo spoločnej správy nevyplývajú žiadne pozmeňujúce návrhy a vzhľadom na to, že sa zákon prerokúva v skrátenom legislatívnom konaní, § 89 o rokovacom poriadku, sme v treťom čítaní. Otvorte, prosím, rozpravu.
Blanár, Juraj, podpredseda NR SR (2022-06-23):
Pani poslankyňa Bittó Cigániková, môžete reagovať na faktické.
P. Hrušovský, predseda NR SR: (2003-11-05):
(Hlasovanie.) 136 prítomných, 62 za, 5 proti, 66 sa zdržalo, 3 nehlasovali. Návrh sme neschválili. Hlasujeme o podanom návrhu pod poradovým číslom...
Grendel, Gábor, podpredseda NR SR (2023-03-28):
Takže prerušujem teraz schôdzu na päť minút do sedemnásť... alebo, dobre, do... (Reakcia predsedu parlamentu.) Dobre, do 17.05 hod. a potom budeme pokračovať hlasovaním. (Prestávka.)
Hort, Milan, podpredseda NR SR (2011-09-09):
Skončili ste, pán kolega? Pán poslanec Ľubomír Petrák.
Pellegrini, Peter, predseda NR SR (2015-02-11):
Prezentujme sa a hlasujme o návrhu pána spravodajcu. (Hlasovanie.) Prítomných 134 poslancov, za bolo 47, proti hlasovalo 5, zdržalo sa 82. Návrh sme neschválili. Pán poslanec Július Brocka teraz uvedie hlasovanie o bode 61 schváleného programu, ktorým je prvé čítanie o návrhu poslanca Lipšica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1374. Nech sa páči. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , tlač 1374.)
Danko, Andrej, predseda NR SR (2019-09-13):
Pán poslanec Dostál.
Lipšic, Daniel, minister vnútra SR (2011-11-30):
Ďakujem. Vážený pán predsedajúci, vážené pani poslankyne, páni poslanci, cieľom návrhu zákona je ďalej zlepšovať dopravno-bezpečnostnú situáciu, a to zavedením takzvanej objektívnej zodpovednosti za vybrané dopravné priestupky vo vzťahu k osobe, ktorá je v osvedčení a v evidencii zapísaná ako užívateľ. Napriek znižovaniu počtu dopravných nehôd s najzávažnejšími dôsledkami na slovenských cestách neustále pôsobí značný počet vodičov, ktorí sústavne, trvalo a vážne porušujú pravidlá cestnej premávky. V prípade hromadenia týchto porušení sa zvyšuje riziko dopravných nehôd, ktoré majú za následok ujmu na zdraví osôb alebo na živote. Návrh zákona vytvára ďalšie predpoklady na znižovanie týchto porušení zákona, a to participáciou držiteľov vozidiel na dodržiavaní pravidiel cestnej premávky. Pri koncipovaní tohto inštitútu sa vychádzalo aj zo skúseností a právnych úprav viacerých členských štátov Európskej únie, v ktorých sa uplatňuje už dnes objektívna zodpovednosť za dopravné priestupky. Podstatou navrhovaného zákona je ustanovenie zodpovednosti pre držiteľov vozidiel za dodržiavanie vybraných povinností podľa zákona o cestnej premávke. Ide o dodržiavanie najmä najvyššej dovolenej rýchlosti a najväčších prípustných hmotností, zákazu predchádzania, ako aj niektorých ďalších závažných porušení dopravných predpisov. Samozrejme, že zavedenie objektívnej zodpovednosti za priestupky neznamená, že skončia klasické dopravné hliadky, ktoré sankcionujú priamo vodičov, ale budeme môcť na najnebezpečnejších úsekoch našich ciest, kde prichádza k trvalému, sústavnému, vážnemu porušovaniu dopravných predpisov najmä cestnými pirátmi, oveľa účinnejšie sankcionovať tých, ktorí takto dopravné predpisy porušujú a vystavujú riziku ostatných účastníkov cestnej premávky. Výhodou tohto riešenia je, že bude postihované aj latentné porušenie pravidiel cestnej premávky, kde je ťažké identifikovať vodiča motorového vozidla. Uvedený spôsob riešenia správnych deliktov má taktiež protikorupčný charakter a musím povedať, že výrazne protikorupčný charakter, pretože bude prebiehať v automatizovanom režime s takmer nulovým zásahom ľudského činiteľa. Držiteľom vozidla, ktorému sa uloží pokuta v rámci objektívnej zodpovednosti, bude mať možnosť zaplatiť len dve tretiny z pokuty, ak ju uhradí do 15 dní od doručenia rozkazu o uložení pokuty. Pán predsedajúci, vážené pani poslankyne, páni poslanci, chcel by som vás požiadať o schválenie návrhu zákona do druhého čítania, kde budeme potom mať možnosť diskutovať obšírnejšie o navrhovanej právnej úprave. A som presvedčený o tom, že aj tento návrh zákona bude možno drobným, ale predsa len kamienkom do celkovej mozaiky, ktorej cieľom je, aby sme na našich cestách mali čo najmenej mŕtvych a čo najmenej zranených. Ďakujem veľmi pekne.
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 127, za 94, proti 13, zdržalo sa 20, hlasovali všetci prítomní. Konštatujem, že sme schválili návrh novely školského zákona . Ďalej budeme hlasovať v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 8/2009 Z. z. o cestnej premávke, tlač 383, bod 52 programu. Poprosím pána poslanca Kyselicu, ktorý je spravodajca a člen výboru pre obranu a bezpečnosť, aby hlasovania uvádzal. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 383.)
B. Bugár, podpredseda NR SR: (2001-09-05):
G. Palacka, poslanec: Ďakujem. Chcem iba vysvetliť aj pánovi Brňákovi a ostatným, že v mojom úvodnom vystúpení som povedal, že návrh 984 budem navrhovať podľa písmena b) a tlač 1027 budem navrhovať podľa písmena c). A ja žiadam, aby sa o tom hlasovalo. (Reakcia z pléna.)
Figeľ, Ján, podpredseda NR SR (2014-02-05):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre sociálne veci, pánovi poslancovi Milanovi Halúzovi. Nech sa páči.
Hrnčiar, Andrej, podpredseda NR SR (2019-09-19):
Reakcia na faktickú poznámku, pán poslanec Ivan.
Viskupič, Marián, poslanec NR SR (2021-05-04):
Pán predsedajúci, dajte, prosím, hlasovať o podanom pozmeňujúcom a doplňujúcom návrhu pána poslanca Lehotského.
Blanár, Juraj, podpredseda NR SR (2023-06-15):
Teraz udeľujem slovo pani poslankyni Denise Sakovej a po nej sa pripraví pán poslanec Eduard Kočiš. Nech sa páči, pani poslankyňa, máte slovo.
P. Hrušovský, predseda NR SR: (2004-12-07):
Konštatujem, že Národná rada v tajnom hlasovaní nezvolila žiadneho z kandidátov za predsedu a za podpredsedov Najvyššieho kontrolného úradu. Pán poslanec Mikloško.
Kuriak Milan, poslanec NR SR (2023-06-28):
Ďakujem. Vážený pán predseda, v rozprave vystúpili dvaja poslanci, pričom boli podané dva pozmeňujúce návrhy. Pán predseda, keďže pozmeňujúci návrh bol podaný v rámci včerajšej rozpravy, dajte, prosím, hlasovať najprv o skrátení lehoty lehoty podľa § 83 ods. 4 rokovacieho poriadku.
Kadúc, Miroslav, poslanec NR SR (2015-02-11):
Ďakujem pekne, nehovorí sa mi to ľahko, ale myslím si, že v tejto chvíli tí veritelia už nádej nemajú, že už je rozhodnuté. A naozaj ťažko sa mi to hovorí, a dúfam, že sa mýlim, a dúfam, že vy máte pravdu, pán Hlina, v tomto prípade. Podľa mňa je skôr sa na to pozrieť trošku preventívne a zároveň aj tak pýtať sa, kto zodpovedá za to, že máme takýto právny stav, aký máme. Kto sa na to nečinne pozerá, pretože povedal to tu, neviem, či vy alebo pani Žitňanská, alebo niekto iný, že situácia okolo Doprastavu a Váhostavu je dlhodobo známa. Tu ľudia o tom hovorili, že faktúry sa nevyplácajú a nie v tisícových výškach, čiže na toto sa súčasná vláda naozaj iba prizerá, nič neurobila. Je to zodpovednosť za nakladanie s verejnými zdrojmi. To je prvá časť tej poznámky. Podľa mňa mali by sme ísť na to preventívne a hľadať tu spoločne, ak vládna strana nemá záujem, tak aspoň v rámci opozície nejaký jednotný prístup k tomu, ako tých malých veriteľov alebo subdodávateľov ochrániť. Existuje niekoľko spôsobov, ja si myslím, že najúčinnejším, ako nakladať s verejnými prostriedkami, je ten, ktorý napríklad platí medzi podnikateľmi, ak ide o generálneho investora, pod ním je dodávateľ, pod ním je ďalší dodávateľ, kedy generálny dodávateľ, v tomto prípade napríklad štát, ktorý dáva peniaze, nevyplatí peniaze a povedzme tomu Doprastavu, Váhostavu, pokiaľ nemajú vyplatené oni svoje podlžnosti voči subdodávateľom. Toto platí v súkromných vzťahoch medzi povedzme že rozumnými podnikateľmi, prípadne aby štát, ktorý vypláca, aby štát vyplácal priamo subdodávateľom. Toto sú cesty, o ktorých podľa mňa je treba preventívne diskutovať a verím, že o tom diskusia bude a ak nie v tomto volebnom období, tak v budúcom.
Holeva, Viliam, poslanec NR SR (2013-03-19):
Vážená pani predsedajúca, vážený pán minister, panie poslankyne, páni poslanci, dovoľte mi predložiť spoločnú správu gestorského výboru. Národná rada Slovenskej republiky uznesením z 30. januára 2013, uznesením č. 407, pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v súlade s § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť: ústavnoprávny výbor uznesením z 26. februára 2013, uznesením č. 179, výbor pre financie a rozpočet uznesením zo 7. marca 2013 č. 140, výbor pre hospodárske záležitosti uznesením z 5. marca 2013, uznesením č. 122, a výbor pre verejnú správu a regionálny rozvoj uznesením zo 6. marca 2013, uznesením č. 70. Z uznesení výborov pod bodom III tejto správy vyplýva 26 pozmeňujúcich a doplňujúcich návrhov, o ktorých gestorský výbor odporúča hlasovať takto: o bodoch 1 až 26 spoločne, s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o puncovníctve a skúšaní drahých kovov, puncový zákon, a o zmene niektorých zákonov schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 12. marca 2013, uznesením č. 128. Týmto uznesením výbor zároveň poveril spravodajcu predložiť návrhy podľa príslušných ustanovení rokovacieho poriadku Národnej rady Slovenskej republiky. Skončil som, pani predsedajúca, prosím, otvorte rozpravu.
Šimečka, Michal, podpredseda NR SR (2023-12-19):
Ďakujem. S reakciou na faktické pán poslanec Hargaš.
Blaha, Ľuboš, podpredseda NR SR (2024-06-20):
Ďakujem pekne, pán minister, pán poslanec Branislav Vančo bude mať doplňujúcu otázku.
Hraško, Igor, poslanec NR SR (2013-09-11):
Ďakujem pekne, pán predsedajúci. Rišo, hovoril si o tom, že tu zastupujeme voličov a aj vládna strana tu zastupuje svojich voličov, ale treba dávať pozor na to, že SMER volilo len 1 134 280 obyvateľov Slovenska, čo tvorí len 25,82 % všetkých voličov, to znamená, že by som si veľmi neuzurpoval na ich mieste právo na to, že zastupujem celý štát, a oni sa majú podriaďovať vôli celého národa. Takže je naozaj otázka, koho záujmy teda háji vládna strana a koho zastupuje? A uvidíme, ako sa zachová nielen pán minister, ale hlavne pán premiér, pretože on je zodpovedný za to, aké rozhodnutia vláda vydá, a čo príde do Národnej rady a od koho to príde. Takže necháme si čas na to, ako sa vyjadrí pán premiér, a podľa toho sa zariadime.
I. Andruskó, poslanec: (2008-12-03):
Ďalej v rozprave  k tomuto návrhu vystúpilo 15 poslancov, z toho pán poslanec Rafael Rafaj podal procedurálny návrh nepokračovať v rokovaní návrhu zákona a traja poslanci Martin Fronc, Anna Szögedi, Pavol Paška podali v rozprave pozmeňujúce a doplňujúce návrhy k návrhu zákona a pán poslanec Jaroslav Paška podal návrh uznesenia k návrhu zákona. Najprv budeme hlasovať o podanom procedurálnom návrhu pána poslanca Rafaela Rafaja, ktorý navrhol nepokračovať v rokovaní o návrhu zákona. Vážený pán predseda, prosím, dajte hlasovať o tomto návrhu.
Dostál, Ondrej, poslanec NR SR (2019-10-18):
Navrhujem, aby Národná rada Slovenskej republiky v súlade s § 131 ods. 2 zákona o rokovacom poriadku rozhodla, že na hodine otázok dňa 24. októbra sa bude diskutovať o stave súdnictva a orgánov činných v trestnom konaní v kontexte nových informácií o podozreniach z protiprávneho konania viacerých predstaviteľov slovenského súdnictva, prokuratúry a polície. Podľa § 131 ods. 2 rokovacieho poriadku Národná rada môže rozhodnúť, že na hodine otázok sa bude diskutovať len o určitom probléme. Tento týždeň bola zverejnená zvuková nahrávka z rozhovoru mafiána Mariana Kočnera s bývalým generálnym prokurátorom Dobroslavom Trnkom a zvuková nahrávka spisu Gorila. V predchádzajúcich týždňoch boli zverejnené ďalšie informácie o komunikácii Mariana Kočnera a považujem za správne, aby sme sa na hodine... (Prerušenie vystúpenia časomerom.) (Prestávka.) (Po prestávke.)
P. Hrušovský, predseda NR SR: (2004-10-20):
(Hlasovanie.) 140 prítomných, 100 za, 21, proti, 19 sa zdržalo. Návrh zákona sme schválili do druhého čítania . Prosím ďalší návrh. Ľ. Navrátilová, poslankyňa: V súlade s rozhodnutím predsedu Národnej  rady Slovenskej republiky č. 905 z 1. októbra  2004 navrhujem prideliť návrh zákona  na prerokovanie Ústavnoprávnemu výboru  Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie, pričom za gestorský výbor odporúčam Výbor Národnej rady Slovenskej  republiky pre sociálne veci a bývanie.  Súčasne navrhujem, aby návrh prerokovali výbory do 24. novembra 2004 a gestorský výbor do 25. novembra 2004.
Grendel, Gábor, podpredseda NR SR (2022-09-23):
Pán poslanec Martin Čepček.
Šeliga, Juraj, podpredseda NR SR (2021-03-19):
Ďakujem pekne. Otváram rozpravu. Dostal som päť písomných prihlášok, za poslanecký klub ZA ĽUDÍ pani poslankyňa Marcinková, za poslanecký klub OĽANO pán poslanec Szőllős, za poslanca pán poslanec Kazda a potom pani poslankyňa Tabák a pán poslanec Kollár. A ako prvá požiadala o slovo pani spravodajkyňa, samozrejme, nech sa páči.
Jurinová, Erika, podpredsedníčka NR SR (2015-11-26):
Ďakujem pekne, pán poslanec. Nie je o čom dať hlasovať. Ďakujem ešte raz. A dávam slovo pánovi poslancovi Hubovi, ktorý prednesie svoj názor k písomnej odpovedi k interpelácii.
Paška, Pavol, predseda NR SR (2014-11-09):
Pán poslanec, chcem vás požiadať, keďže viem, o čo ide, poznám pomerne vulgárny obsah tohto videa, ku ktorému sme zaujali veľmi jasný postoj, a odsúdili sme ho, ak by nemusel odznieť. Ale je to, samozrejme, na vás, aby ste ma náhodou neobvinili, že vám obmedzujem vaše právo. Ale sú tam výrazy, ktoré...
Kollár, Boris, predseda NR SR (2021-11-30):
(Zaznievanie gongu.) Pokračujeme prvým čítaním o návrhu poslanca Tomáša Valáška na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Návrh zákona je pod tlačou 779. Návrh na jeho pridelenie na prerokovanie výborom je v rozhodnutí č. 809. Dávam slovo poslancovi Tomášovi Valáškovi, aby návrh zákona uviedol. Prosím, utíšime sa v sále. (Zaznievanie gongu.) Kolegovia, prosím, utíšme sme sa v sále. Buď odíďte zo sály alebo prestaňte sa baviť a vyrušovať.
Kalavská, Andrea, ministerka zdravotníctva SR (2019-04-04):
Ďakujem veľmi pekne. Vážený pán predsedajúci, vážené dámy, vážení páni, dovoľte, aby som zastúpila pána ministra Richtera. Rada Európskej únie definitívne rozhodla o vzniku ELA, čiže Európskeho orgánu práce, v decembri 2018. Odvtedy sa minister Richter osobne bilaterálne stretol s 19 partnerskými ministrami, ktorí rozhodnú o sídle agentúry na formácii Rady ministrov EPSCO dňa 13. júna 2019. Pokiaľ ide o pripravenosť Slovenska, môžem potvrdiť, že Slovensko spĺňa všetky rámcové kritériá, ktoré boli zadefinované Európskou komisiou na základné predpoklady úspešnej agentúry. Sú nimi požiadavka na zohľadnenie geografickej rovnováhy pri umiestňovaní agentúr, návrh vhodných priestorov pre sídlo ELA s mapovaním možností medzinárodného vzdelávania pre rodinných príslušníkov zamestnancov a prístup na trh práce a k sociálnemu zabezpečeniu pre rodinných príslušníkov. Finálne pozície k tomu, koho sa štáty rozhodnú v hlasovaní podporiť, budú vo väčšine prípadov prijaté na úrovni vlád a sformalizované až po ukončení oficiálnej lehoty na predkladanie kandidatúr v polovici mája. Na neformálnej úrovni máme dvanásť hlasov v náš prospech, štyri štáty hodnotia našu kandidatúru ako vysoko kvalitnú. Aktuálne máme vedomosť o kandidatúre štyroch krajín, s ktorých podporou v prvom kole nemôžeme počítať, a našimi protikandidátmi budú Cyprus, Bulharsko, Rumunsko a Lotyšsko, pričom s nimi vedieme diskusie o možnej podpore v druhom kole. To je všetko. Veľmi pekne vám ďakujem za pozornosť.
P. Hrušovský, podpredseda NR SR: (2002-08-20):
zákone z 10. júla 2002 o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäte národa a o doplnení niektorých zákonov (zákon o pamäti národa), ktorý pán prezident Slovenskej republiky vrátil na opätovné prerokovanie Národnej rade Slovenskej republiky. Dávam slovo teraz poverenej spravodajkyni výboru pre ľudské práva a národnosti pani poslankyni Marcele Pčolinskej a prosím, aby Národnú radu informovala o výsledku prerokovania vráteného návrhu zákona. Pani poslankyňa, máte slovo.
Šeliga, Juraj, podpredseda NR SR (2020-11-25):
Pán poslanec Bubnár.
Šuca, Peter, poslanec NR SR (2016-06-07):
Ďakujem za slovo. Ďakujem pekne za slovo, pán predsedajúci. Pán poslanec Galko, no vskutku ctihodný výkon, prekvapili ste ma. Musím vám ale úprimne povedať, že ak z vašich úst počujem slová ako česť a dobré meno, ak vy kážete o morálke ministrovi vnútra, podpredsedovi vlády Robertovi Kaliňákovi, ak vy niečo rozprávate o hanbe, tak od vás to beriem. Vy by ste sa mali hanbiť za vaše pôsobenie na pozícii ministra obrany, mali by ste stáť v rohu a nevystupovať s takýmito plamennými diskusnými príspevkami na mimoriadnych schôdzach. Pán poslanec Galko, teraz chvíľu úprimne, keď vám niečo fakt verím, tak to je vaša skúsenosť s odposluchmi. Ako minister obrany ste zneužili Vojenské spravodajstvo, odpočúvali ste novinárov Pravdy, odpočúvali ste riaditeľa TA3 Gučíka, vedúceho služobného úradu, o ktorom ste dokonca zberali informácie súkromného rodinného charakteru. Každý slušný minister svoju sekretárku počúva, len vy ste ju odpočúvali. Takže toto vám fakt úprimne verím, že skúsenosti s odposluchmi máte. Ale to vás predsa nemôže nominovať do komisie na kontrolu dodržiavania zákonnosti pri použití ITP. Neviem, ktorých a akých poslancov SMER-u ste sa pýtali, či s tým majú alebo nemajú problém, s vami. S vami má totižto každý problém zahlasovať za vás do tejto komisie. Pán poslanec Galko, minister musí byť aj šikovný manažér, čo ste niekoľkokrát vo svojej funkcii potvrdili. Pripomeniem predaj útočných pušiek SA 58 za zlomkovú cenu. Človek, ktorý sa zaoberá biznisom so zbraňami, povedal, že keby mal možnosť nakúpiť útočné pušky SA 58 za takú zlomkovú cenu, za akú ste ich predávali vy, tak by predal rodinný dom, predal by svoje pozemky a za všetky peniaze by nakúpil útočné pušky, pretože by ich predal dvakrát až trikrát drahšie, ako ste ich predali vy. Musím povedať, že aj dobré nákupy ste robili na ministerstve obrany, vynikajúci nákup bol nákup pneumatík na sklad, ktoré nikdy nikde neboli použité, lebo boli nepotrebné pre ministerstvo... (Prerušenie vystúpenia časomerom.)
J. Blanár, poslanec: (2003-10-23):
Z. Martináková, podpredsedníčka NR SR: Pani poslankyňa Zmajkovičová, ja som už uzatvorila možnosť hlásiť sa s faktickými poznámkami a pán poslanec Blanár už reagoval na faktické poznámky. Vyhlasujem rozpravu k tomuto bodu programu za skončenú. Pán minister, chcete sa k rozprave vyjadriť? Nech sa páči.
Laššáková, Jana, podpredsedníčka NR SR (2014-11-08):
S reakciou pán poslanec Lipšic.
Glváč, Martin, podpredseda NR SR (2019-03-27):
Ďakujem. S faktickou poznámkou jeden poslanec. Končím možnosť prihlásiť sa. Poslanec Jarjabek, nech sa páči.
Kollár, Boris, predseda NR SR (2022-03-23):
Vážené pani poslankyne, vážení páni poslanci, otváram rokovanie 62. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 30 poslancov Národnej rady. (Ruch v sále.) Prosím pekne, kolegovia, utíšte sa, zaujmite miesta v sále. Prosím, prosím, aby sme sa prezentovali a zistili, či sme schopní sa uznášať. (Prezentácia.) Prítomných, konštatujem, že je prítomných 113 poslancov, teda Národná rada je uznášaniaschopná. Na 62. schôdzi budú overovateľmi poslanci Peter Vons a Eduard Kočiš. Náhradníkmi budú poslanci Petra Hajšelová a Peter Šuca. O ospravedlnenie svojej neúčasti požiadali: pán poslanec Baška, pán poslanec Hattas, Kondrót, pani poslankyňa Majorová Garstková, pán poslanec Nemky, Osuský, Puci, Vážny, Vetrák, Zajačik a pán poslanec Žiga. O ospravedlnenie z dôvodu práceneschopnosti požiadala poslankyňa Ľubica Laššáková. Na zahraničnej pracovnej ceste je poslanec Jaroslav Karahuta. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 956, návrh na prijatie uznesenia Národnej rady Slovenskej republiky k vážnym sociálnym dopadom, ktoré sa týkajú nežiaduceho vývoja cien potravín a základných potravinových komodít. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vážnym sociálnym dopadom, ktoré sa dotýkajú nežiaduceho vývoja cien potravín a základných potravinových komodít , tlač 956.) Podaný návrh bol podľa § 17 ods. 3 zákona o rokovacom poriadku rozhodnutím č. 988 pridelený na prerokovanie výboru pre pôdohospodárstvo a životné prostredie. Taktiež bol zaslaný vláde na zaujatie stanoviska. Teraz dávam hlasovať o návrhu programu 62. schôdze Národnej rady . A ešte vás chcem upozorniť, že podľa § 24 ods. 3 zákona o rokovacom poriadku program schôdze Národnej rady zvolanej podľa § 17 ods. 2 nemožno doplniť ani meniť. Prosím, prezentujme sa a hlasujeme. (Hlasovanie.) Prítomných 117 poslancov, za 44, proti 14, zdržalo sa 57, nehlasovali 2. Konštatujem, že sme program 62. schôdze Národnej rady neschválili. Vyhlasujem 62. schôdzu za skončenú. (Rokovanie 62. schôdze NR SR sa skončilo o 12.37 hodine.) (Po skončení 62. schôdze NR SR a po prestávke pokračovalo rokovanie 60. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 3
Ľ. Martinák, poslanec: (2009-04-15):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej  rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 35. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť v dôvodovej správe obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 31. marca 2009 č. 1053 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 10. júna 2009 a gestorský výbor do 12. júna 2009. Pán predsedajúci, skončil som, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Kotleba.
Danko, Andrej, predseda NR SR (2016-06-07):
Prezentujme sa a hlasujeme. (Hlasovanie.) Ďakujem. Prítomných 138 poslancov, za 58, proti 76, zdržali sa 4 poslanci. Konštatujem, že sme uvedený návrh, ako ho predniesol pán spravodajca, neschválili. (Potlesk.) Konštatujem, že Národná rada nevyslovila nedôveru členovi vlády Slovenskej republiky Robertovi Kaliňákovi, poverenému riadením ministerstva vnútra. Pán spravodajca, poprosím vás, návrh druhého uznesenia na hlasovanie.
Š. Kužma, poslanec: (2006-12-12):
Čísla, ktorými sa oháňate, sú za obdobie do konca septembra, teda do doby prvých 100 dní vlády, keď vláda, tak ako je zvykom, ešte neprijala ani žiadne rozhodnutie. Úplne drzo sa chválite cudzím perím. Porovnávate prechádzajúce rozpočty, ktoré boli konštruované za úplne inej ekonomickej situácie, aká je dnes a akú sme vám my odovzdali. Vy ste dostali tento štát v najlepšej ekonomickej kondícii, aká kedy tu bola. Pán predseda, až váš pán minister získa taký medzinárodný kredit, ako mal jeho predchodca, a toľko medzinárodných ocenení, ako on získal, tak potom by som si dovolil na vašom mieste takýto prejav. Ďakujem. (Potlesk.)
Pellegrini, Peter, predseda NR SR (2024-02-06):
Pán poslanec Lackovič.
Laššáková, Jana, podpredsedníčka NR SR (2015-06-18):
Pán poslanec Hraško.
Kollár, Boris, predseda NR SR (2022-06-22):
Chcel by som upozorniť poslancov, lebo viacerí sa pýtali, tak mimoriadna schôdza k cene potravín, ktorá je navrhnutá stranou SMER a poslancami, tridsiatimi poslancami, bude o sedemnástej, štvrtok po sedemnástej a po nej pôjde odvolávanie pána ministra životného prostredia, aby, aby ste mali informáciu. (Reakcia z pléna.) Áno, a po skončení, samozrejme, pôjde pán, odvolanie pána ministra Sulíka. (Prestávka.) (Zaznievanie gongu.)
Blaha, Ľuboš, podpredseda NR SR (2024-01-12):
Oslovovali ste technikov, a to nerobte. Nemôžte to robiť, dobre to viete. Nech sa páči.
Paška, Pavol, predseda NR SR (2014-11-10):
(Hlasovanie.) Prítomných je 133 poslancov, 53 bolo za, 79 proti, 1 sa zdržal. (Potlesk.) Konštatujem, že Národná rada nevyslovila nedôveru predsedovi vlády Slovenskej republiky Robertovi Ficovi. (Dlhotrvajúci potlesk. Zapískanie v sále.) Pán poslanec Abrhan.
M. Hort, podpredseda NR SR: (2009-02-03):
A teraz dávam slovo spravodajkyni, ktorú určil navrhnutý gestorský výbor pre sociálne veci a bývanie, pani poslankyni Jane Vaľovej. Nech sa páči.
Šeliga, Juraj, podpredseda NR SR (2020-09-16):
Ďakujem. Na vaše vystúpenie sú dve faktické poznámky. Ako prvý, pán poslanec Kotleba, nech sa páči.
Kvasnička, Marián, poslanec NR SR (2014-05-30):
Ďakujem veľmi pekne. Július, chcel by som ti poďakovať za to, že si pripomenul také samozrejmé a prirodzené veci, ktoré prestávajú byť prirodzené a prestávajú byť samozrejmé. Najmä sa mi páčila tá časť, kde si hovoril, a veľmi správne, a to je súčasť jednej časti tej ústavnej rovnice, si hovoril o komplementárnej parite a nenahraditeľnosti muža a ženy aj s tými sociálnymi, aj demografickými, aj biologickými presahmi, ktoré to obsahuje. Každopádne mne ešte bežal taký myšlienkový pochod v hlave, keď som o tom rozmýšľal, že polovica, a môžete ju akokoľvek namnožiť, polovica nikdy nebude celkom a plnosťou. Na tom sa azda dohodneme aj s liberálmi. A teraz sa pýtam, ak polovica nikdy nemôže byť celkom a plnosťou, ako môže byť spoločenským dobrom čosi, čo postráca túto múdrosť celku, jeho logiku, jeho architektúru, jeho stvoriteľský dizajn? No polovica nemôže byť plnosťou. Ako všade, aj pri tejto diskusii sa objavujú zväčša sentimentálne dôvody. Obávam sa, že sentimentálne dôvody sú najhoršou zámienkou na bezbrehé a nenormálne redefinovanie ľudských práv. Ďakujem, Július, za to, že si takto na problém nahliadol. Ďakujem.
Hlina, Alojz, poslanec NR SR (2013-05-28):
Dokončím si to zajtra. Ďakujem pekne.
Vašečka, Richard, poslanec NR SR (2017-09-14):
Ja len veľmi krátko. Procedurálny návrh dať, keď sa dozviete od spravodajcu až pred hlasovaním, nie počas rozpravy, tak ho nemôžte dať. Čiže to, čo hovorila pani Dubačová, je úplná pravda, vedel som o tom ešte pred hlasovaním, naozaj ste sa teraz podľa mňa nezachovali korektne. Myslím, že každý z nás v zásade chce dodržiavať rokovací poriadok, ale toto nebolo korektné, nebolo to správne. Ak si to prejdete, tak si to uvedomíte. (Potlesk.)
Laššáková, Jana, podpredsedníčka NR SR (2013-05-28):
Ďakujem pekne, pán navrhovateľ. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Petrovi Osuskému. Nech sa páči, pán spravodajca, máte slovo.
M. Číž, podpredseda NR SR: (2007-09-19):
Teraz dávam slovo spoločnému spravodajcovi z výboru pre verejnú správu a regionálny rozvoj predsedovi tohto výboru pánovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrhy a stanoviská gestorského výboru. Máte slovo, pán predseda.
Laššáková, Jana, podpredsedníčka NR SR (2015-09-23):
Nech sa páči, dávam slovo teraz pánovi poslancovi Mihálovi. Po jeho vystúpení dám možnosť prihlásiť sa do rozpravy ústne.
Žiak, Miroslav, poslanec NR SR (2022-03-15):
A toto... a toto... toto som rád, že sa to tu deje, lebo ľudia vidia, aký ste nervózny a že vám tečie do topánok. A ja sa teším, že v priebehu nejakého obdobia sa rozuzlí celá tá chobotnica, a verím, že sa dosmejete.
Kuffa, Štefan, poslanec NR SR (2014-02-05):
Ďakujem za slovo. Ja len krátko, nakoľko dvakrát kolegovia spomenuli v súvislosti s ústavou a hovoria o prísahe na ústavu. Ja som na ústavu neprisahal, ja som sľuboval. Skladali sme sľub poslanca a nie je to prísaha. To sú dva podstatné rozličné pojmy, tak len tak, keď už toľko ohýbame aj ústavu, aj zákony, tak aby sme aj v tej terminológii boli presní. Nie je to prísaha, ale sľub poslanca. Ďakujem.
Jurinová, Erika, podpredsedníčka NR SR (2015-01-29):
Ďakujem vám, páni poslanci. Prerušujem rokovanie tretieho dňa 46. schôdze, ráno budeme pokračovať v rokovaní rozpravou k zákonu o dôchodkovom sporení a vystúpi ako prvý o 9.00 hodine pán poslanec Kollár, áno? (Reakcia z pléna.) Pán poslanec Kollár, ráno o 9.00 hodine vystúpi. Ďakujem pekne, prajem pekný večer. (Prerušenie rokovania o 19.04 hodine.)
Glváč, Martin, podpredseda NR SR (2018-10-17):
Ďakujem. Otváram rozpravu. Do rozpravy som dostal štyri písomné prihlášky. Za klub OĽANO poslankyňa Gaborčáková, ďalej poslanci Miroslav Beblavý, Jozef Mihál a Eduard Heger. Nech sa páči, pani poslankyňa Gaborčáková.
D. Jarjabek, poslanec: (2007-06-21):
Po ďalšie uzákoňuje sa právo občana na informácie z parlamentu a uzákoňuje sa takým spôsobom, čo je zmena oproti terajšiemu stavu, že Slovenská televízia pri tejto novele, ak táto novela bude prijatá, musí vysielať celý záznam z parlamentu. To je to najdôležitejšie, to je to najdôležitejšie, čo vlastne z tohto vyplýva. Dovolím si ešte raz prečítať tú jednu tzv. vetičku, ktorá možno niekomu nič nehovorí: „Slovenská televízia vysiela celé záznamy z rokovania Národnej rady Slovenskej republiky vždy nasledujúci deň po rokovaní.“ To „celé záznamy“, to spojenie „celé záznamy“ znamená asi toľko. No, aký bol súčasný stav? Súčasný stav bol asi taký, že Slovenská televízia po začatí tzv. vysielacieho voľna, po skončení vysielacej štruktúry začala vysielať záznam z parlamentu a vysielala ho celú noc, poťažne v tom období, keď nevysielala program, povedzme, do pol siedmej alebo do siedmej ráno. Keď sa záznam z parlamentu skončil, nastúpila vysielacia štruktúra, po vysielacej štruktúre znova o jednej ... Prepáčte, ja si tu nepočujem vlastné slová, buďte takí láskaví, trošku tichšie. (Hluk v sále.) ... o tej jednej hodine, pokiaľ tá vysielacia štruktúra bola opäť prerušená, ale bola prerušená záznamom z druhého dňa, to znamená, že Slovenská televízia sa nevrátila k tomu záznamu vtedy, keď ho strihla po prerušení, ale začala vysielať ten ďalší nasledujúci deň bez toho, aby záznam z toho rokovacieho dňa bol dokončený. No a čo bolo toho výsledkom, iste si pamätajú vzácni opoziční priatelia, vzácni opoziční poslanci, že to boli vtedy preteky v tom, kto ešte bude hovoriť v tom danom čase, keď ste si to alebo sme si to vyrátali, že by to ešte Slovenská televízia mohla v zázname vysielať do siedmej, preto, lebo každý vedel, že o siedmej, keď začína počasie, sa ten záznam skráti. Čiže ešte raz. Po prijatí tejto novely je povinnosťou Slovenskej televízie vysielať celý záznam z parlamentu. To znamená, tam, kde sa ten záznam strihne, nasledujúci deň v rámci vysielacieho voľna v programovej štruktúre Slovenská televízia sa musí vrátiť k tomu záznamu z predošlého dňa tam, kde ho strihla predtým, ako začala vysielať vysielaciu štruktúru. Predpokladám, že je to každému jasné. Ďakujem za pozornosť.
Blanár, Juraj, podpredseda NR SR (2021-04-30):
Pán minister, pravidlá sú pravidlá. Nedá sa nič robiť. Ale pokojne sa môžete prihlásiť ešte raz, keď bude ústne možnosť sa prihlásiť, a radi si vás vypočujeme. Vážené pani poslankyne, páni poslanci, týmto sme vyčerpali sériu vystúpení pánov ministrov a ministerky a pristúpime k ďalším písomne prihláseným. Ako prvý je pán poslanec Peter Pellegrini. Konštatujem, že nie je v rokovacej sále, prepadáva mu poradie. Ako druhý pán Erik Tomáš. Rovnako sa nenachádza v sále, prepadáva mu poradie. Ako tretí pán Matúš Šutaj Eštok, ktorý sa rovnako nenachádza v rokovacej sále, prepadáva mu poradie. Ako štvrtý pán Richard Raši. Rovnako sa nenachádza v rokovacej sále, prepadáva mu poradie. Ako piaty pán Jozef Šimko. Konštatujem rovnako, že sa nenachádza v rokovacej sále, prepadáva mu poradie. Ako šiesty pán poslanec Milan Mazurek, ktorý sa nachádza v rokovacej sále (reakcia z pléna), avšak avizuje, že jeho vystúpenie chce byť asi dvadsaťminútové a chcel by ho mať v kuse. Čiže z tohto pohľadu, dámy a páni, keďže nám ostáva sedem minút do konca... (reakcie z pléna), ja dávam... (Reakcie z pléna) Páni poslanci! Páni poslanci, dovoľte, prosím vás, aby sme... nechajte to na mňa. Ak ja sa chcem spýtať... (Reakcia z pléna.) Pani poslankyňa, ja vás rešpektujem, že máte nejaký názor, ale dovoľte, aby som nejakým spôsobom navrhol riešenie. Pán poslanec by chcel 20 minút v kuse, aspoň som tak porozumel, tak sa chcem spýtať, či je všeobecný súhlas, že ukončíme schôdzu skôr a budeme pokračovať o deviatej. (Nesúhlasná reakcia pléna.) Nie je tomu tak. Tak z tohto pohľadu musím toto rešpektovať, ale pán poslanec Mazurek... (reakcie z pléna) tým, že odišiel z rokovacej sály a nebol všeobecný súhlas mu umožniť vystúpiť 20 minút v kuse, takže týmto stráca poradie rovnako. Ako ďalší pán poslanec Ľuboš Blaha, ktorý sa rovnako nenachádza v rokovacej sále. (Reakcie z pléna.) No, ako ďalší, ktorý je... dámy, páni, ja vás rozumiem, ale máme päť minút do skončenia dnešného rokovacieho dňa. Nemá zmysel, aby sme začínali ďalšie vystúpenie. Čiže z tohto pohľadu ako predsedajúci, lebo vidím, ako to vyzerá, ukončujem dnešné rokovanie Národnej rady a budeme pokračovať v pondelok o deviatej, tak ako sme si to schválili. Ďakujem všetkým veľmi pekne, aj pánovi predsedovi vlády a ministrom, a vidíme sa v pondelok a prajem vám pekný víkend. (Prerušenie rokovania o 18.55 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Plevíková, Zuzana, poslankyňa NR SR (2024-10-23):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Laššáková, Jana, podpredsedníčka NR SR (2013-05-23):
Pani poslankyňa Mezenská, nech sa páči.
A. Slafkovský, poslanec: (2002-05-28):
Za všeobecný vymeriavací základ sa považuje priemerná mzda v národnom hospodárstve v uplynulom minulom roku alebo v predchádzajúcich dvoch rokoch a v tomto návrhu zákona sa uvažuje o tom, že vymeriavací základ pre vyrátanie všeobecného poistného sa bude násobiť koeficientom 3,25, čo je 3,25-násobok priemernej mzdy, v tomto roku je vlastne 40 180 Sk a zákon má platiť až od 1. júla 2 003, tak už bude zase priemerná mzda vyššia a tým pádom narastá vymeriavací základ až o 25 % oproti súčasnému stavu. To považujeme za neprijateľné zvyšovanie daňového zaťaženia, a preto si dovolím predložiť pozmeňujúci návrh podporený 16 podpismi a tento pozmeňujúci návrhu znie, že v § 136 ods. 15 vymeriavací základ podľa ods.1 - 12 je najviac 32 000 Sk mesačne. Toľko pozmeňujúci návrh. Totiž dnes je strop 32 000 Sk mesačne, takže ponechať na súčasnej výške. Ďakujem za vypočutie.
J. Pataky, poslanec: (2003-04-23):
Výbory prerokovali predmetný návrh zákona v lehote určenej uznesením Národnej rady Slovenskej republiky. Gestorský výbor odporúčal o pozmeňujúcich a doplňujúcich návrhoch hlasovať takto: spoločne o bodoch 1, 7, 10, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43 a 44 a tieto schváliť. Po druhé, spoločne o bodoch 2, 3, 4, 5, 6, 8, 9, 11, 12, 13, 14 a tieto neschváliť. Prosím, pán predsedajúci, aby ste otvorili všeobecnú rozpravu.
Zelník, Štefan, poslanec NR SR (2018-05-16):
Tým sme vyčerpali hlasovanie o pozmeňujúcom návrhu podanom v rozprave. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Hlina, Alojz, poslanec NR SR (2014-01-30):
Vážená pani predsedajúca, vážení páni ministri, ja sa ospravedlňujem, verím teda, že to možno pôsobí mierne obťažujúco, ale aj tak by sme to, pán minister spravodlivosti, nestihli, lebo aj k vášmu bodu tiež chcem vystúpiť. Prepáčte... (Reakcia ministra.) Áno. Takže tak či tak, ale nič v zlom, aby ste to nechápali. Mám naozaj tam niektoré skutočnosti, ktoré chcem povedať. Aj k tomuto by človek povedal, čo sa takto mu dá povedať. Nechcem byť patetický, že stojím tu, nemôžem ináč, považujem to dokonca za povinnosť a mám pocit, že sa to tu aj dneska mimoriadne hodí. A ja by som chcel varovať našich kolegov, ja mám Čechov rád, strašne. Ja im vďačím za veľa, nik nedokáže natočiť lepší film ako Česi, proste mali by sme sa vážiť navzájom a mali, a ja ich v dobrom chcem upozorniť, aby možno v uznávaní niektorých tých titulov boli opatrní, pán minister. To chcem povedať aj po skúsenostiach dnešných. Vy ste na sneme mali hosťa pána Morica, ktorý povedal, že treba obdivovať toho podnikateľa, ktorý vyváža kapitál z tejto krajiny, to povedal, to normálne u vás na zázname. Každý normálny človek povie, že väčšiu hlúposť dávno nepočul. Kvôli tomu sa demonštruje v Nemecku, hej, proste odborári sa búria. U vás na sneme to zaznelo a ja som s prekvapením zistil, že pani Nachtmannová to obhajovala. A ja som si dovolil v poznámke povedať, že, Ježiš, čo by sa stalo, keby ona učila. Ja som sa potom dozvedel, že ona učí na vysokej škole. Chápete? Ja som to nakrojoval akože, že ja som nevedel, že čo ona robí, pardon. Ale a ešte nechcem byť nekorektný, že rozprávam o niekom, kto tu neni, ale nič v zlom, vážení, je rokovanie, mali by tu byť. Čiže nechcem, aby som bol naškrtnutý, že to je z mojej strany neférové. Za štandardných okolností by tu mali byť, že preto o tom hovorím. Čiže ja som to nakreoval ako úplne hroznú vec, čo by sa mohla stať, že keby ona náhodou učila. A ona učí na ekonómii. Preto si považujem za potrebné to povedať. To nie je názorový, ideový spor, o ktorom by sa ešte dalo rozprávať v prípade pána Blahu. To je spor o elementárnej neznalosti. To je spor o tom, že na našich vysokých školách už učí kdekto! To je spor o tom. A nakoniec to vyzerá, ako to vyzerá, že ani jedna z tých našich škôl sa poriadne nevie umiestniť. Ak tam učia odborníci ako pani Nachtmannová, a dovoľte povedať, aj odborníci na správne právo ako pán Martvoň. Ja nebudem hodnotiť morálne nejaké profily odborne, odborných pochybení aj v tom druhom prípade je veľké množstvo. Niekto povie, že to nie je mojou starosťou, ale nech sa na mňa nikto nehnevá, mojou starosťou by to nebolo vtedy, keby si pán Martvoň otvoril súkromnú advokátsku prax a pani Nachtmannová súkromnú ekonomickú poradňu. Nech si prenajmú kancelárie a mňa je po tom fakt nič. To beriem. Ale, prosím vás, oni sú, ešte majú výnimku oproti mne, lebo ja nemôžem podnikať, oni môžu učiť. Čo učia a učia a sú platení z verejných zdrojov. Z verejných zdrojov sú platení. Čiže ja z toho sekundárne vyvodzujem, mám právo. Ale ja si dokonca myslím... (Prerušenie vystúpenia predsedajúcou.)
Jurinová, Erika, podpredsedníčka NR SR (2014-07-08):
Chcete reagovať, pán poslanec? Nie. Pýtam sa teraz, či sa chce niekto prihlásiť do rozpravy ústne. Do rozpravy je prihlásený jeden pán poslanec, uzatváram možnosť prihlásiť sa do rozpravy. Dávam vám slovo, pán poslanec Hlina.
P. Paška, predseda NR SR: (2009-04-23):
Posledný je písomne prihlásený pán poslanec Dubravay.
Košútová, Magda, poslankyňa NR SR (2014-01-28):
Ďakujem. Pán poslanec Simon vyňal na osobitné hlasovanie bod č. 2. Návrh gestorského výboru je tento bod schváliť. Dajte, prosím, hlasovať.
Laššáková, Jana, podpredsedníčka NR SR (2013-09-06):
Príjemné dobré ráno. Vážené panie poslankyne, páni poslanci, otváram štvrtý rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Michal Bagačka, Juraj Droba, Ján Hudacký, Ľudovít Kaník, Peter Osuský, Richard Raši, Jana Vaľová. Na zahraničnej pracovnej ceste je poslanec Národnej rady Mikuláš Dzurinda. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 651). Poprosím pána ministra práce Jána Richtera, aby zaujal miesto určené pre navrhovateľov, a spravodajkyňu z výboru pre sociálne veci poslankyňu Vieru Šedivcovú, aby zaujala miesto určené pre spravodajcov. Do rozpravy je ešte písomne prihlásený poslanec Viliam Novotný za klub SDKÚ – DS, nevidím ho tu. Pán poslanec bol posledný z prihlásených písomne rečníkov. Teraz sa pýtam, či sa chce niekto prihlásiť do rozpravy ústne. Do rozpravy ústne sa hlásia dvaja páni poslanci, pán poslanec Mihál a pán poslanec Muňko. Nech sa páči, pán poslanec Mihál, máte slovo.
Kaščáková, Renáta, poslankyňa NR SR (2017-05-12):
Ďakujem, vážený pán predsedajúci. Kolegyne, kolegovia, Výbor Národnej rady pre verejnú správu a regionálny rozvoj ma určil za spravodajkyňu k návrhu predkladaného zákona o neziskových organizáciách poskytujúcich všeobecne prospešné služby. V súlade s rokovacím poriadkom podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do 30 dní a gestorský výbor do 32 dní. Pán predsedajúci, otvorte, prosím, rozpravu. Ďakujem.
Bugár, Béla, podpredseda NR SR (2010-10-22):
Na vystúpenie pána poslanca s faktickými poznámkami piati. Končím možnosť sa prihlásiť do faktických poznámok. Pán poslanec Poliačik.